**ΠΑΡΑΡΤΗΜΑ - ΠΕΡΙΓΡΑΦΗ ΥΠΗΡΕΣΙΩΝ ΚΑΙ ΠΡΟΚΗΡΥΣΣΟΜΕΝΩΝ ΘΕΣΕΩΝ ΤΗΣ ΠΡΑΞΗΣ ΜΕ ΤΙΤΛΟ «ΔΙΚΤΥΟ ΔΟΜΩΝ ΚΑΙ ΥΠΗΡΕΣΙΩΝ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΕΞΑΡΤΗΣΕΩΝ», ΜΕ ΚΩΔΙΚΟ ΟΠΣ 5045167**

**ΥΠΟΕΡΓΟ 1: «ΚΕΝΤΡΟ ΗΜΕΡΑΣ – ΒΡΑΧΕΙΑ ΦΙΛΟΞΕΝΙΑΣ» Π.Ε. ΘΕΣΣΑΛΟΝΙΚΗΣ**

Η λειτουργία του **Ανοικτού Κέντρου Ημέρας** (ΑΚΗ) έχει σαν στόχο την παροχή υπηρεσιών ψυχοκοινωνικής στήριξης, πρωτοβάθμιας υγειονομικής φροντίδας, εξασφάλισης δυνατότητας ατομικής φροντίδας και υγιεινής, καθώς και παραπομπής στις διασυνδεόμενες υπηρεσίες για ασφαλή ολιγόωρη παραμονή, σίτιση, ψυχολογική υποστήριξη και προώθηση σε θεραπευτικά προγράμματα.

Το ΑΚΗ θα διαθέτει χώρους όπου οι ωφελούμενοι θα μπορούν επιπλέον να αποφορτίζονται από την πιάτσα με δυνατότητα αξιοποίησης δραστηριοτήτων δημιουργικής απασχόλησης. Επιπλέον θα παρέχονται υπηρεσίες βραχείας φιλοξενίας. Οι στόχοι της εν λόγω δράσης είναι:

* Η εξασφάλιση στέγης για άστεγους χρήστες
* Η παροχή υπηρεσιών καθημερινής φροντίδας, υγιεινής και φαγητού σε χρήστες που είτε είναι άστεγοι είτε έχουν αποκοπεί από τον οικογενειακό ιστό
* Η μείωση της βλάβης για τους προβληματικούς χρήστες και τους άστεγους χρήστες
* Η αύξηση της αυτοεκτίμησης και της θετικής εικόνας του εαυτού, στοιχεία απαραίτητα για την ενδυνάμωση της απόφασης για θεραπεία.

|  |
| --- |
| **Κατηγορία και κλάδος - Αντικείμενο Απασχόλησης** |
| **ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ & ΠΕ ΨΥΧΟΛΟΓΩΝ**   * Χρησιμοποιούν όλα τα απαραίτητα εργαλεία και μεθόδους για την παρακολούθηση των ατομικών φακέλων των ωφελουμένων και των αποτελεσμάτων της λειτουργίας της Δομής. * Υλοποιούν ατομικές ή/και ομαδικές συνεδρίες συμβουλευτικής. * Συμμετέχουν στην αξιολόγηση συμπεριφοράς, προσωπικότητας, δεξιοτήτων και γνωστικών ικανοτήτων των ωφελουμένων. * Εκπονούν το Ατομικό (ή Οικογενειακό) Σχέδιο Κοινωνικής Επανένταξης για κάθε ωφελούμενο και μεριμνούν για τις απαραίτητες διαδικασίες διασύνδεσης με τους φορείς παροχής εξειδικευμένων υπηρεσιών. * Πραγματοποιούν συνοδείες σε νοσοκομεία, φορείς και υπηρεσίες όταν αυτό κρίνεται απολύτως απαραίτητο. * Συμμετέχουν στις δράσεις δημοσιότητας του Κέντρου προς την ευρύτερη κοινότητα για τη διάδοση των δράσεων της, την ευαισθητοποίηση και κινητοποίηση των κατοίκων, την προσέγγιση των αστέγων, την προσέλκυση εθελοντών και χορηγών, καθώς και την ευαισθητοποίηση επιχειρήσεων στο πλαίσιο της κοινωνικής εταιρικής ευθύνης. * Συμμετέχουν σε συναντήσεις ή εκπαιδεύσεις του προσωπικού και εθελοντών. |
| **ΤΕ ΝΟΣΗΛΕΥΤΙΚΗΣ**   * Εκτελούν νοσηλευτικές/ιατρικές πράξεις. * Μεριμνούν για τη διασύνδεση με συνεργαζόμενους ιατρούς ή δομές υγείας και εάν είναι απαραίτητο προγραμματίζει ιατρικά ραντεβού για τους ωφελούμενους της Δομής. * Παρέχουν πρώτες βοήθειες, όπου και όταν χρειασθεί. * Τηρούν ιατρικό φάκελο των ωφελούμενων. * Ενημερώνουν για ζητήματα ατομικής υγιεινής και εποπτεύουν την υγιεινή των ωφελούμενων, αλλά και των χώρων ατομικής υγιεινής κατά τις ώρες χρήσης των εγκαταστάσεων. |
| **ΤΕ ΔΙΟΙΚΗΤΙΚΟΥ / ΔΙΟΙΚΗΤΙΚΟΥ ΛΟΓΙΣΤΙΚΟΥ**   * Ο Διοικητικός/Οικονομικός Υπεύθυνος υποστηρίζει διοικητικά τις δραστηριότητες της Δομής. * Διατηρεί αρχείο όλων των παραστατικών που αφορούν τη λειτουργία της Δομής. * Τηρεί τις διαδικασίες οικονομικής οργάνωσης της Δομής. * Παρέχει γραμματειακή υποστήριξη. * Τηρεί διοικητικό φάκελο, ο οποίος περιλαμβάνει: αρχείο μηνιαίων αναφορών, αρχείο αλληλογραφίας, αρχείο δράσεων δημοσιότητας/προβολής και δικτύωσης με χορηγούς και φορείς της κοινότητας, αρχείο με τα παρουσιολόγια και τις άδειες του προσωπικού, αρχείο εθελοντών. * Μεριμνά για την εξασφάλιση των προβλεπόμενων γευμάτων. * Συμμετέχει σε δράσεις για την προσέλκυση χορηγών, εθελοντών και τη διασύνδεση με την κοινότητα. Τηρεί το αρχείο εθελοντών και ενημερώνει το βιβλίο δωρεών. * Συμμετέχει σε συναντήσεις και εκπαιδεύσεις του προσωπικού και των εθελοντών. |

**ΥΠΟΕΡΓΟ 2«Γονεϊκή στήριξη και προστασία εξαρτημένων»**

Η εν λόγω Υπηρεσία θα αποτελεί αναπόσπαστο μέρος των υπηρεσιών που εντάσσονται στα πλαίσια της μείωσης της βλάβης από τη χρήση ουσιών με απώτερο **στόχο** την παρέμβαση στο διαγενεακό κύκλο της εξάρτησης και άλλων δυσλειτουργικών συμπεριφορών, μέσω της ενδυνάμωσης της γονεϊκής ταυτότητας και της ενίσχυσης της ψυχικής ανθεκτικότητας των παιδιών εξαρτημένων γονέων.

Οι υπηρεσίες που θα παρέχονται αποσκοπούν στην **ολιστική προσέγγιση των αναγκών** των εξαρτημένων γονέων και των παιδιών τους, στη δυνατότητα παροχής εξειδικευμένης ψυχοκοινωνικής φροντίδας και στη μείωση του συναισθηματικού και οικονομικού κόστους που συνεπάγεται η τοποθέτηση των παιδιών σε ιδρύματα παιδικής προστασίας.

* την καταγραφή των αιτημάτων και το συντονισμό των υπηρεσιών που στοχεύουν στην παροχή γονεϊκής στήριξης σε εξαρτημένους γονείς και στην προστασία ανηλίκων
* την προεισαγωγή και διευκρίνιση των αιτημάτων εξαρτημένων μητέρων και εγκύων που επιθυμούν να ενταχθούν στον ξενώνα με τα παιδιά τους και εξαρτημένων μητέρων/πατέρων που επιθυμούν να ενταχθούν στο πρόγραμμα κατ’ οίκον επισκέψεων

|  |
| --- |
| **Κατηγορία και κλάδος - Αντικείμενο Απασχόλησης** |
| **ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ**   * Δικτύωση με κοινωνικές υπηρεσίες * Παραπομπή σε διασυνδεόμενες υπηρεσίες * Καταγραφή αιτημάτων και ιστορικού * Διερεύνηση και διαχείριση κοινωνικών αιτημάτων * διεκπεραίωση διοικητικών θεμάτων σε τοπικό επίπεδο, την εξυπηρέτηση και πληροφόρηση του κοινού * την τήρηση αρχείου των ωφελουμένων, * διοικητική υποστήριξη |
| **ΠΕ ΨΥΧΟΛΟΓΩΝ**   * Καταγραφή ιστορικού και εκτίμηση * Συμβουλευτική και ψυχοκοινωνική υποστήριξη (ομαδική/ ατομική) για εκπόνηση εξατομικευμένου πλάνου αντιμετώπισης αναγκών * Ψυχοκοινωνική προσέγγιση μέσω:   **α)** συνεδριών ατομικών ή οικογενειακών ή ομαδικών με θεραπευτή   * διεκπεραίωση διοικητικών θεμάτων σε τοπικό επίπεδο, την εξυπηρέτηση και πληροφόρηση του κοινού * την τήρηση αρχείου των ωφελουμένων, * διοικητική υποστήριξη |
| **ΤΕ ΝΟΣΗΛΕΥΤΙΚΗΣ**   * Δικτύωση με κοινωνικές υπηρεσίες * Παραπομπή σε διασυνδεόμενες υπηρεσίες * Εκπαίδευση σε θέματα υγείας (HIV, HCV, ΣΜΝ, TB), ασφαλούς χρήσης και ασφαλέστερης επαφής. * Συμβουλευτική υποστήριξη εγκύου σε θέματα φροντίδας νεογνών * διεκπεραίωση διοικητικών θεμάτων σε τοπικό επίπεδο, την εξυπηρέτηση και πληροφόρηση του κοινού |
| **ΤΕ ΕΡΓΟΘΕΡΑΠΕΥΤΩΝ**   * Καταγραφή ιστορικού και εκτίμηση * Υποστήριξη παιδιών στην αντιμετώπιση δυσκολιών στην κινητικότητα και αναπτυξιακών ζητημάτων κ.ά. * διεκπεραίωση διοικητικών θεμάτων σε τοπικό επίπεδο, την εξυπηρέτηση και πληροφόρηση του κοινού |
| **ΤΕ ΛΟΓΟΘΕΡΑΠΕΥΤΕΣ**   * Καταγραφή ιστορικού και εκτίμηση * Υποστήριξη παιδιών στην αντιμετώπιση δυσκολιών λόγου, μάθησης, κατάπωσης κ.ά. * διεκπεραίωση διοικητικών θεμάτων σε τοπικό επίπεδο, την εξυπηρέτηση και πληροφόρηση του κοινού |

**Υποέργο 3 «Έγκαιρη Παρέμβαση σε εφήβους – νέους με παραβατική συμπεριφορά – Υπηρεσία Άμεσης Κοινωνικής Παρέμβασης»**

Η δράση αφορά στους ανήλικους **ηλικίας 13 έως 18 ετών** οι όποιοι συλλαμβάνονται για παράβαση της νομοθεσίας περί ναρκωτικών αλλά και νέους ηλικίας **18 έως 25 ετών** που έχουν συλληφθεί για πρώτη φορά για τον ίδιο λόγο.

Στόχος της δράσης είναι η έγκαιρη παρέμβαση εξειδικευμένων λειτουργών κατά τη σύλληψη ανηλίκων με σκοπό τη βραχεία ψυχολογική υποστήριξη των ιδίων και των οικογενειών τους, την παραπομπή τους σε θεραπεία για τη μείωση της χρήσης ουσιών καθώς και την πρόληψη μελλοντικής παραβατικότητας.

|  |
| --- |
| **Κατηγορία και κλάδος - Αντικείμενο Απασχόλησης** |
| Οι **εξειδικευμένοι λειτουργοί (Κοινωνιολόγοι, Κοινωνικοί Λειτουργοί, Ψυχολόγοι)** θα παρέχουν τις εξής υπηρεσίες:   * **Ψυχολογική υποστήριξη** του συλληφθέντος νεαρού ατόμου ή της οικογένειας του μέσα στο πλαίσιο των δικαιωμάτων και της ειδικής μεταχείρισης που προβλέπεται από τους κανόνες δικαίου και τις Διεθνείς Συμβάσεις. * **Εκτίμηση** των συνθηκών κάτω από τις οποίες τελέστηκε η αξιόποινη πράξη σε αναφορά με το ιστορικό και την προσωπικότητα του συλληφθέντος ατόμου. * **Παροχή** σύντομων αλλά περιεκτικών παρεμβάσεων στα συλληφθέντα άτομα εντός των αστυνομικών τμημάτων. * **Ενημέρωση** του συλληφθέντος ατόμου και των γονέων του (εάν είναι ανήλικος) για τη δυνατότητα παρακολούθησης ενός σύντομου **Συμβουλευτικού Προγράμματος Κινητοποίησης** συνεδριών στο πλαίσιο της παρούσας δράσης. |
| Το στέλεχος **ΔΕ Διοικητικού / Διοικητικών Γραμματέων** θα ασχολείται με τη διοικητική υποστήριξη, τη διαχείριση της αλληλογραφίας της Υπηρεσίας, την της Υπηρεσίας. |

**Υποέργο 4 «Πρόγραμμα Υπηρεσιών Πρόληψης»**

|  |
| --- |
| **Κατηγορία και κλάδος - Αντικείμενο Απασχόλησης** |
| **ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ / ΠΕ ΨΥΧΟΛΟΓΩΝ ΣΕ ΚΠ ΒΕΡΟΙΑΣ, ΚΙΛΚΙΣ, ΕΔΕΣΣΑΣ, ΚΑΤΕΡΙΝΗΣ, ΣΕΡΡΩΝ, ΧΑΛΚΙΔΙΚΗΣ**  Ενίσχυση των υφιστάμενων παρεμβάσεων πρόληψης σε περισσότερους ωφελούμενους (μαθητές, εκπαιδευτικούς και στην ευρύτερη κοινότητα) και την παροχή νέων εξατομικευμένων παρεμβάσεων στις αναδυόμενες ανάγκες των ομάδων στόχων |

**5 «Πρόγραμμα Κοινωνικής Ένταξης – Υπηρεσίες Νομικής Συμπαράστασης»**

Το προτεινόμενο έργο με τίτλο **«ΔΙΚΤΥΟ ΚΟΙΝΩΝΙΚΗΣ ΕΝΤΑΞΗΣ»** θα αποτελεί αναπόσπαστο μέρος των υπηρεσιών που εντάσσονται στην κοινωνική ένταξη και διασφάλιση της κοινωνικής συνοχής με απώτερο στόχο την καταπολέμηση κάθε μορφής διακρίσεων και την προαγωγή της πρόσβασης περιθωριοποιημένων ομάδων πληθυσμού σε υπηρεσίες κοινωνικής φροντίδας καθώς και την αύξηση της αποτελεσματικότητας των παρεμβάσεων μέσω της οριζόντιας σύνδεσης των εμπλεκόμενων φορέων υγείας και πρόνοιας.

Οι υπηρεσίες που θα παρέχονται αποσκοπούν στην ολιστική προσέγγιση των άμεσων αναγκών του περιθωριοποιημένου πληθυσμού των χρηστών, στην διασφάλιση της κοινωνικής συνοχής, στην υποστήριξη της οικογενειακής ζωής, καθώς και στη καταπολέμηση κάθε μορφής διακρίσεων και προώθηση των ίσων ευκαιριών.

Απώτερος στόχος όλων των προτεινόμενων δράσεων είναι η ενίσχυση των διαδικασιών κοινωνικής και επαγγελματικής ένταξης μέσα από τη δημιουργία ενός διευρυμένου φάσματος δράσεων διευκόλυνσης προς την πλήρη και ενεργητική ένταξη των μελών του ΟΚΑΝΑ. Οι προτεινόμενες δράσεις έχουν σχεδιαστεί, ώστε να καλύπτουν τις πολλαπλές και διαφορετικές ανάγκες των μελών του ΟΚΑΝΑ, ο οποίος ως ο μεγαλύτερος οργανισμός παροχής υπηρεσιών στη χώρα ανταποκρίνεται στις ανάγκες ανθρώπων με πολλαπλά προφίλ.

|  |
| --- |
| **Κατηγορία και κλάδος - Αντικείμενο Απασχόλησης** |
| **ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ**   * Καταγραφή κοινωνικού ιστορικού * Διασύνδεση με κοινωνικές υπηρεσίες Δήμων, ΟΑΕΔ για εύρεση εργασίας * Διασύνδεση με Υπηρεσίες Πρόνοιας για διερεύνηση δυνατότητας παροχής επιδομάτων αναπηρίας / προνοίας σε ωφελούμενους * Διασύνδεση με συλλόγους εθελοντικών προσφορών για παροχή ειδών πρώτης ανάγκης σε ωφελούμενους |
| **ΔΕ ΔΙΟΙΚΗΤΙΚΟΥ / ΔΙΟΙΚΗΤΙΚΩΝ ΓΡΑΜΜΑΤΕΩΝ**   * Διοικητική υποστήριξη * διαχείριση της αλληλογραφίας του Κέντρου, * την τήρηση αρχείου των ωφελουμένων, * διοικητικά ορθολογική οργάνωση του κέντρου, διεκπεραίωση διοικητικών θεμάτων σε τοπικό επίπεδο, την εξυπηρέτηση και πληροφόρηση του κοινού. |
| **ΠΕ ΔΙΟΙΚΗΤΙΚΟΥ / ΟΙΚΟΝΟΜΙΚΟΥ ΜΕ ΠΤΥΧΙΟ ΟΙΚΟΝΟΜΙΚΗΣ ΚΑΤΕΥΘΥΝΣΗΣ ΚΑΙ ΑΔΕΙΑ ΛΟΓΙΣΤΗ ΜΕ ΤΟΥΛΑΧΙΣΤΟΝ Β’ ΤΑΞΗΣ / ΟΙΚΟΝΟΜΙΚΟΥ**   * Ενημέρωση και υποστήριξη ωφελουμένων σε θέματα που αφορούν την οικονομική τους κατάσταση ή τυχόν οικονομικές εκκρεμότητες (Φορολογικές υποχρεώσεις, εκκρεμότητες / υποχρεώσεις προς Τράπεζες για τακτοποίηση δανείων, χρεών κ.ά). |